Fjármálaráðherra hyggst grípa til aðgerða til að styðja við tekjulága á meðan unnið er að lækkun verðbólgu. Þá hefur viðskiptaráðherra sett saman hóp til að fylgjast með verðlagi og óhóflegum verðhækkunum.
Seðlabankinn ákvað í gær að hækka stýrivexti um eitt prósentustig, nú þegar verðbólga er komin í 7,2 prósent og hefur ekki verið meiri frá í maí 2010. Verðbólguhorfur hafa versnað verulega og útlit er fyrir að verðbólga verði komin upp í rúm átta prósent á þriðja og fjórða ársfjórðungi.
Bjarni Benediktsson fjármálaráðherra segir að stýrivaxtaákvörðunin hafi verið í efri mörkum þess sem spáð hafi verið og hafi ekki komið á óvart.
Verðbólgutölurnar hafa verið að versna og við því verður að bregðast. Við sögðum þegar við kynntum ríkisfjármálaáætlun til næstu ára að nú væru orðin kaflaskil í hagkerfinu og við gætum ekki verið með sama stuðning við hagkerfið eins og átti við þegar við fengum í gegnum heimsfaraldurinn nú þurftum við að gæta að okkur einmitt útaf því að það er hætta á ofhitnun hagkerfisins ef ríkisfjármálin eru ekki að slá í takt ið ganginn í hagkerfinu.
Verðbólgan hafi mest áhrif á tekjulága og við því verði brugðist.
Við höfum kannski helst áhyggjur af tekjulágum og þeim sem eru með kostnaðarliði í sínum heimilisrekstri sem það sem er lítill afgangur og erum að huga að aðgerðum til þess að styðja við þá hópa.
Ekki sé tímabært að ræða ítarlega hvers eðlis aðgerðirnar verði en að um verði að ræða stuðningskerfi líkt og almannatryggingar og fleiri tilfærslur til að létta undir með tekjulágum. Lilja Alfreðsdóttir viðskiptaráðherra segir að gera þurfi gangskör í að draga úr verðbólgunni eins fljótt og auðið er.
Þetta eru skýr skilaboð frá seðlabankanum. Hann er að lýsa yfir stríði gegn verðbólgu og hann er að sinna skyldu sinni og ég tel að það sé mjög mikilvægt að allt samfélagið leggist á árarnar og við tökum þátt í þessari vegferð með seðlabankanum til þess að ná verðbólgunni niður
Seðlabankastjóri sagðist í gær hafa áhyggjur af að fyrirtæki nýttu sér þessa stöðu og hækkuðu verð óhóflega. Lilja segir að fylgst verði sérstaklega með verðlagi á næstu mánuðum.
við höfum nú þegar sett saman teymi hér innanhúss og ætlum að leita svo til annarra um það að fylgjast mjög vel með verðhækkunum og er mjög ákveðin í því.
Fjármálaráðherra segir verðbólguna áhyggjuefni og hyggst grípa til aðgerða til að styðja við tekjulága. Viðskiptaráðherra hefur sett á laggirnar sérstakt teymi til að fylgjast með verðhækkunum. 